*OBS: Se blot nedenstående tekst som en skabelon. Overskrift, citater og indhold kan med fordel tilpasses jeres arrangement eller ændres helt. Måske har I en god historie fra sidste år, hvor I fandt noget interessant? Eller måske er det første gang I holder indsamling?*

**Kom til affaldsindsamling i [Råmosen]**

**I weekenden d. 25. og 26. marts løber Danmarks Naturfredningsforenings årlige affaldsindsamling af stablen, hvor frivillige i hele landet går sammen om at befri naturen og deres lokalområder for henkastet skrald. [Ballerup Idrætsforening] bakker op om initiativet og inviterer på affaldsindsamling i [Råmosen].**

Der er lagt op til den helt store forårsrengøring, når tusindvis af frivillige borgere i uge 12 trækker udendørs for at luge ud i de store mængder affald, der ligger og flyder i naturen og på gader og stræder. Danmarks Naturfredningsforenings årlige affaldsindsamling er lige om hjørnet, og igen i år inviterer foreninger, virksomheder, sportsklubber, familier m.fl. på lokale indsamlinger i hele landet.

I [Ballerup] inviterer [den lokale idrætsforening] til skraldejagt i [Råmosen søndag d. 26. marts kl. 10]. Her ser [foreningens formand] frem til en hyggelig dag, hvor byen går sammen om at rydde op i den lokale natur.

– Vi elsker vores lokalområde og vores natur. Men man bliver jo ærligt talt nedtrykt, når man ser, hvor meget skidt og møg der ligger rundt om mosen. Derfor deltager vi [igen] i år i Affaldsindsamlingen, så vi kan få gjort noget ved det, siger [Jens Jensen, formand for Ballerup Idrætsforening].

**En synlig forskel**
Sidste år indsamlede foreningen [25] kg affald – herunder [129 dåser] og [143 stykker engangsemballage]. En flot indsamling, som formanden dog håber bliver mindre i år.

– Man kan håbe, at vi alle er blevet bedre til at smide affaldet i skraldespanden og ikke i naturen, og at der ikke er lige så meget at samle i år. Det bliver spændende at se, hvor meget det bliver til denne gang, afslutter [Jens Jensen], som glæder sig til at tage imod en flok friske frivillige på årets affaldsindsamling.

På landsplan blev det sidste år til intet mindre end 97 ton affald – herunder 350.000 stykker engangsemballage.

[Ballerup Idrætsforening] holder affaldsindsamling i og omkring [Råmosen] [søndag d. 26. marts]. Indsamlingen begynder kl. [10.00] med en kop kaffe på hjørnet af [Yderholmen og Råmosevej].

Tilmelding er ikke nødvendig, men medbring gerne et par arbejdshandsker.

**Kontakt for mere info:** XXXX, tlf.: XXXXXXXX.